40. ΑΝΑΓΚ. ΝΟΜΟΣ υπ’ αριθ. 258 της 30 Μαρτ./4 Απρ. 1945 Περί οργανικών τινων διατάξεων αφορωσών εις την διοίκησιν των Ελληνικών Τραπεζών. Άρθρον μόνον.-Την θέσιν Διοικητού ή Υποδιοικητού ή Συμβούλου ή ετέρου μέλους της Διοικήσεως της Εθνικής Τραπέζης της Ελλάδος ή ετέρας ημεδαπής τραπεζικής αν. εταιρείας δύναται να κατέχη και Καθηγητής Πανεπιστημίου ή άλλης ισοτίμου Ανωτάτης Σχολής, δικαιούμενος συγχρόνως να εκτελή και τα εκ της πανεπιστημιακής αυτού θέσεως απορρέοντα καθήκοντα. Η ισχύς του παρόντος Νόμου άρχεται από της δημοσιεύσεως του δια της Εφημερίδος της Κυβερνήσεως. 